[pic] | AZ EURÓPAI KÖZÖSSÉGEK BIZOTTSÁGA |

Brüsszel, 17.7.2008

COM(2008) 487 végleges

2006/0129 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS IRÁNYELVE a vízpolitika területén a környezetminőségi előírásokról, valamint a 82/176/EGK, 83/513/EGK, 84/156/EGK, 84/491/EGK, 86/280/EGK és a 2000/60/EK irányelv módosításáról” című javaslat elfogadása céljából az Európai Parlament második olvasatáról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2006/0129 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS IRÁNYELVE a vízpolitika területén a környezetminőségi előírásokról, valamint a 82/176/EGK, 83/513/EGK, 84/156/EGK, 84/491/EGK, 86/280/EGK és a 2000/60/EK irányelv módosításáról ” című javaslat elfogadása céljából az Európai Parlament második olvasatáról

(EGT-vonatkozású szöveg)

1. ELőZMÉNYEK

Eljárás

A Bizottság 2006. június 17-én európai parlamenti és tanácsi irányelv elfogadására irányuló javaslatot terjesztett elő a vízpolitika területén a környezetminőségi előírásokról, amelynek elfogadására az EK-Szerződés 251. cikkében meghatározott együttdöntési eljárást kell alkalmazni.

Az Európai Gazdasági és Szociális Bizottság 2007. február 15-én nyilvánított véleményt.

Az Európai Parlament első olvasatban 2007. május 22-án fogadta el álláspontját.

A Tanács 2007. december 20-án fogadta el közös álláspontját.

A Európai Parlament második olvasatban 2008. június 17-én fogadta el álláspontját.

2. A javaslat célja

A Bizottságnak a vízpolitika területén a környezetminőségi előírásokról szóló irányelvjavaslata (az elsőbbségi anyagokról szóló irányelv) a 2000/60/EK vízkeretirányelv[1] származékos irányelvének tekinthető. E javaslat célja:

- környezetminőségi előírások megállapítása 33 elsőbbségi anyagra és elsőbbségi veszélyes anyagra vonatkozóan (a vízkeretirányelv 16. cikkének (7) bekezdése alapján),

- öt korábbi irányelv hatályon kívül helyezése (a vízkeretirányelv 16. cikkének (10) bekezdése szerinti felülvizsgálatból eredően), valamint

- az elsőbbségi veszélyes anyagok jegyzékének felülvizsgálata (a 2455/2001/EK európai parlamenti és tanácsi határozat[2] alapján).

3. A Bizottság észrevételei

3.1 Általános észrevételek

Az Európai Parlament 2008. június 17-i plenáris ülésén a Tanáccsal való előzetes egyeztetést követően egy 18 módosításból álló kompromisszumcsomagot (41–58. számú módosítások) fogadott el annak érdekében, hogy második olvasatban megállapodás születhessen.

A módosítások elsősorban az alábbiakra vonatkoznak:

- A keveredési zónák terjedelmének csökkentésére irányuló intézkedésekkel kapcsolatos jelentéstételi kötelezettséggel való kiegészítés.

- Az üledékek és a bióták bevonása a kibocsátásokra, a bevezetésekre és a veszteségekre vonatkozó nyilvántartásokba.

- A keveredési zónákra és nyilvántartásokra vonatkozó műszaki iránymutatások kidolgozása komitológiai eljárás révén.

- A jelentéstételről és felülvizsgálatról szóló cikk.

- A vízkeretirányelv X. mellékletének jövőbeni felülvizsgálatáról szóló cikk.

- Számos preambulumbekezdés módosítása.

A Bizottság valamennyi módosítást elfogadja, mivel azok összhangban vannak a javaslat átfogó céljával és általános jellemzőivel.

3.2 Módosított javaslat

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.

[1] HL L 327., 2000.12.22., 1. o.

[2] HL L 331., 2001.12.15., 1. o.